LV
3.7.2023.
Eiropas Savienības Oficiālais Vēstnesis
C 235/17
— Otrā daļa: pārsūdzētā sprieduma 186.–192. punktā Vispārējā tiesa esot pieļāvusi tiesību kļūdu LESD 107. panta 1. punkta interpretācijā, it īpaši attiecībā uz tirgus ekonomikas operatora principa piemērošanu, jo tā ir noliegusi, ka nozīme ir ex ante ienesīguma izvērtējumiem, kas rekonstruēti ex post, pamatojoties uz pieejamajiem datiem un norisēm, kuras bija paredzamas laikā, kad tika pieņemts lēmums veikt pasākumu. — Trešā daļa: pārsūdzētā sprieduma 179.–185. punktā Vispārējā tiesa esot pieļāvusi tiesību kļūdu LESD 107. panta 1. punkta interpretācijā, it īpaši attiecībā uz tirgus ekonomikas operatora principa piemērošanu un to pierādījumu veidu, kas ir nepieciešami šā principa piemērošanai.
Turklāt pārsūdzētā sprieduma 182. un 184. punktā Vispārējā tiesa neesot norādījusi pamatojumu, jo pamatojums esot nepietiekams un pretrunīgs. — Ceturtā daļa: pārsūdzētā sprieduma 186.–192. punktā Vispārējā tiesa esot pieļāvusi tiesību kļūdu LESD 107. panta 1. punkta interpretācijā, it īpaši attiecībā uz tirgus ekonomikas operatora principa piemērošanu un to faktoru nozīmīgumu, kuri radušies pēc pasākuma veikšanas.
Vispārējā tiesa neesot nošķīrusi faktorus, kuri ir radušies pēc pasākuma veikšanas, un ekonomiskus pētījumus un izvērtējumus, kas ir veikti pēc pasākuma veikšanas, bet balstīti uz pieejamo informāciju un norisēm, kuras bija paredzamas brīdī, kad tika pieņemts lēmums veikt pasākumu.
Turklāt pārsūdzētā sprieduma 196. un 197. punktā Vispārējā tiesa esot nepareizi aprakstījusi un interpretējusi Komisijas 2020. gada 24. februāra Lēmumu (ES) 2021/1428 par valsts atbalstu SA.31662. — Piektā daļa: pārsūdzētā sprieduma 193. un 195. punktā Vispārējā tiesa esot pieļāvusi tiesību kļūdu LESD 107. panta 1. punkta interpretācijā, neesot norādījusi pamatojumu, jo tas esot nepietiekams un pretrunīgs, esot nepareizi aprakstījusi un interpretējusi Komisijas 2020. gada 24. februāra Lēmumu (ES) 2021/1428 par valsts atbalstu SA.31662.
Visbeidzot, Vispārējā tiesa secinājumus par 2008. gada līgumiem esot nepieļaujami attiecinājusi uz 2010. gada līgumiem.
Pārsūdzētā sprieduma 170.–198. punktā izdarītie konstatējumi attiecoties vienīgi uz 2008. gada līgumiem.
Taču minētā sprieduma 199. punktā un rezolutīvās daļas 1. punktā esot atsauces arī uz 2010. gada grozījumu līgumiem, tomēr šīs atsauces neesot pamatotas ar pārsūdzētajā spriedumā izdarītajiem konstatējumiem.
Tāpēc pārsūdzētajā spriedumā neesot norādīts pamatojums.
(1)
OV 2021, L 308, 1. lpp.
Apelācijas sūdzība, ko 2023. gada 17. aprīlī Wizz Air Hungary Légiközlekedési Zrt.
(Wizz Air Hungary Zrt.) iesniedza par Vispārējās tiesas (astotā palāta paplašinātā sastāvā) 2023. gada 8. februāra spriedumu lietā T-522/20 Carpatair/Komisija (Lieta C-245/23 P) (2023/C 235/21) Tiesvedības valoda – angļu Lietas dalībnieki Apelācijas sūdzības iesniedzēja: Wizz Air Hungary Légiközlekedési Zrt.
(Wizz Air Hungary Zrt.) (pārstāvji: E. Vahida, avocat, S. Rating, abogado, I.-G. Metaxas-Maranghidis, Δικηγόρος) Pārējās lietas dalībnieces: Carpatair SA, Eiropas Komisija, Societatea Naţională “Aeroportul Internaţional Timişoara – Traian Vuia” SA (AITTV)
Prasījumi Apelācijas sūdzības iesniedzējas prasījumi Tiesai ir šādi: — atcelt Vispārējās tiesas spriedumu lietā T-522/20 Carpatair SA/Eiropas Komisija;